પાંચ વરસ પછી સાતમી મે 1957ના રોજ બીજી ચૂંટણી યોજાઈ. તેમાં કુલ ત્રણ ઉમેદવારો ઊભા રહ્યા હતા. કુલ 4,64,370 મત મૂલ્ય ધરાવતી આ ચૂંટણીમાં ફરી એક વાર હરિરામ ચૌધરી (અપક્ષ, પંજાબ, 2672)એ ઝંપલાવ્યું. તેમના ઉપરાંત નગેન્દ્ર નારાયણ દાસ (અપક્ષ, આસામ, 2000) અને ડૉ. રાજેન્દ્ર પ્રસાદ / Dr. Rajendra Prasad (અપક્ષ, બિહાર) પણ હતા. રાજેન્દ્રબાબુને 4,59,698 મત મળ્યા અને તે વિજેતા જાહેર થયા. સળંગ બે મુદત દરમિયાન પદ સંભાળ્યું હોય એવા તે એકમાત્ર રાષ્ટ્રપતિ બની રહ્યા. હરિરામ ચૌધરીના મતમાં 718ની ‘વૃદ્ધિ’ થઈ તે આ ચૂંટણીની એક ફલશ્રુતિ કહી શકાય.